projecte-aina/catalan_government_crawling huggingface dataset:
160:: Medi ambient:: El blog de les publicacions de la Generalitat:: Llibreria en línia de la Generalitat:: Cercador de publicacions
"...dissenyar i articular l'estratègia per a la inclusió social als àmbits local i comarcal, de forma consensuada amb els agents dels territoris, i basada en les diagnosis i els recursos existents."
Extret del post del Departament de Benestar Social i Família Document marc del programa per al desenvolupament de plans locals per a la inclusió social [ + ]
Manual dels hàbitats litorals de Catalunya
Nou volum que substitueix parcialment el volum II de la col·lecció "Manual dels hàbitats a Catalunya", composta per 8 volums que llisten i comenten les característiques dels hàbitats de Catalunya.
Es conforma com un volum independent que actualitza els hàbitats litorals de Catalunya i aprofundeix en la seva descripció i caracterització, exclusivament.
Cartografia dels hàbitats a Catalunya versió 2
Aquesta publicació reuneix els mapes dels hàbitats de tot el territori català a escala 1:50 000, amb una llegenda basada en la llista catalana dels hàbitats CORINE convenientment adaptada a l'escala emprada, i una explicació de cadascuna de les unitats cartogràfiques que vol facilitar la seva consulta i coneixement als usuaris.
Revista de periodicitat trimestral, editada pel Centre de la Propietat Forestal i de difusió gratuïta, que té l'objectiu de divulgar mètodes de silvicultura sostenible per a produir i conservar els terrenys forestals de titularitat privada.
S'adreça a propietaris forestals, gestors, estudiants, i públic en general interessat en conèixer mètodes de silvicultura sostenible.
161:: Ciències socials:: Economia:: El blog de les publicacions de la Generalitat:: Llibreria en línia de la Generalitat:: Cercador de publicacions
"Gabriel Casas va ser un dels primers fotògrafs del país que van adoptar el llenguatge de la Nova Visió per crear noves narratives visuals.
Extret del post del Museu Nacional d'Art de Catalunya Gabriel Casas.
Fotografia, informació i modernitat.
La formació nacional de Catalunya i el fet identitari dels catalans (785-1410)
Aquest llibre enceta una col·lecció que el Centre d'Història Contemporània de Catalunya vol dedicar a l'anàlisi de l'origen de la formació de la consciència identitària del poble català des dels segles de l'alta edat mitjana, que va ser quan Catalunya va assolir una unitat política i territorial diferenciada i es va consolidar com un estat plenament sobirà.
El llibre ressegueix els diversos fets identitaris –polítics, jurídics, sentimentals, llegendaris, etc.– que l'inspiren i li donen sentit, fins a l'inici d'aquest segle XXI.
Consolidació i majoria d'edat del fet identitari català (1410-1714)
Segon volum de la col·lecció "El fet identitari català al llarg de la història", que estudia la consolidació dels trets nacionals i identitaris del poble català en les edats medieval i moderna.
Amb base documental, empírica i positivista, aquest llibre presenta com, avançada l'edat mitjana catalana i, sobretot, en determinats períodes de crisi política o bèl·lica, es varen consolidar els trets del que és una nació.
PIB potencial de l'economia catalana: una aproximació segons el mètode de la Comissió Europea
Direcció General de Promoció Econòmica
La col·lecció "Papers de Treball" difon treballs, fonamentalment interns, l'objectiu dels quals és l'estudi i la comprensió de la realitat i l'entorn en què es desenvolupa l'economia catalana.
Aquest treball presenta l'estimació del producte potencial de l'economia catalana seguint el mètode de la Comissió Europea.
Inclou bibliografia i un annex en què es presenta un tractament més detallat de la metodologia, l'escenari macroeconòmic a mitjà termini i més detall de les estimacions.
162:: Administració Pública:: Estadística:: Justícia i dret:: Les llibreries de la Xarxa...:: El blog de les publicacions de la Generalitat:: Llibreria en línia de la Generalitat:: Cercador de publicacions
"...és important recordar i preservar el llegat de Paco Candel i de la seva generació, persones que varen patir circumstàncies molt difícils i que varen anar superant-les gràcies a la cultura de l'esforç i a l'esperança de donar una vida millor als seus fills."
Extret del post del Departament de Benestar Social i Família Recerca i Immigració VII.
Migracions dels segles XX i XXI: una mirada candeliana [ + ]
Col·lecció: Guies breus de participació ciutadana, núm. 6
En el context de reforma i modernització de les administracions públiques, la transparència i la rendició de comptes s'han assenyalat com un dels aspectes centrals.
Aquesta guia vol donar una visió de conjunt sobre el perquè i el com de les polítiques i actuacions de l'administració local en el terreny de la transparència i rendició de comptes, partint del fet que han de ser, perquè siguin efectives, unes polítiques i actuacions que vagin a l'arrel del govern i de la qualitat democràtica a escala local.
Revista semestral amb articles originals d'estadística aplicada i metodologia estadística, investigació operativa, estadística oficial i biometria, editada per l'Idescat i publicada íntegrament en anglès.
Promou la publicació d'articles originals d'estadística aplicada i metodologia estadística, investigació operativa, estadística oficial i biometria, així com la recensió de llibres i altres publicacions en aquests àmbits.
Coeditada per l'Idescat, la Universitat Autònoma de Barcelona, la Universitat Politècnica de Catalunya, la Universitat de Barcelona, la Universitat de Girona, la Universitat Pompeu Fabra i la Universitat de Lleida.
Revista de Llengua i Dret / Journal of Language and Law, núm. 63
Revista catalana de dret públic, núm. 50
Revista que ofereix un enfocament teòric general del sistema juridicoadministratiu en totes les seves dimensions: l'autonòmica, l'estatal, l'europea i la internacional.
Aquest número conté articles, entre d'altres, sobre els reptes de la democràcia a Europa Central i de l'Est, sobre l'aplicació de la Llei general tributària a les comunitats autònomes o sobre els convenis de col·laboració en matèria educativa entre la Generalitat de Catalunya i els governs locals.
El llibreter Joan Fàbregues, guanyador del IV Memorial Pere Rodeja
El jurat del Premi ha valorat de Fàbregues la "capacitat de continuïtat, reinvenció comercial, ininterrompuda llarga trajectòria i capacitat de transmetre l'ofici a diverses generacions".
De la seva banda, Piñol ha destacat que les llibreries viuen "temps difícils per la crisi i la competència" de les noves tecnologies, però afirma que es resisteix a creure que aquests comerços "puguin arribar a extingir-se".
163:: Cultura:: Esports:: Llengua:: El blog de les publicacions de la Generalitat:: Llibreria en línia de la Generalitat:: Cercador de publicacions
"Cada número inclou estudis de temes d'interès científic, amb la participació d'especialistes nacionals i internacionals en la matèria.
Es publiquen aportacions relacionades amb qualssevol de les disciplines del dret públic català, espanyol, europeu i comparat."
Extret del post del post del Servei de Recerca, Documentació i Publicacions de l'EAPC La Revista Catalana de Dret Públic, 30 anys al servei del món jurídic català [ + ]
Publicació que recull els premis nacionals de cultura corresponents a l'any 2015, lliurats el 17 de juny al Teatre Romea de Barcelona.
Les distincions que anualment concedeix el Consell Nacional de la Cultura i de les Arts (CoNCA), reconeix les persones i entitats que han contribuït de manera especial a enaltir la cultura catalana a través de la seva trajectòria professional, i que atresoren les millors virtuts i qualitats en l'exercici de la seva activitat.
Xavier Pla, professor, crític literari i especialista d'Eugeni d'Ors, ofereix una visió polièdrica de l'escriptor, a través d'una trentena de textos de tesi d'autors de diferents vessants i vinculacions polítiques, estètiques i intel·lectuals.
El llibre es completa amb dos blocs il·lustrats amb més d'un centenar d'imatges, moltes d'elles inèdites, fruit d'una llarga feina de documentació i recerca.
Apunts Educació Física i Esports.
Revista trimestral amb articles originals relacionats amb les ciències de l'activitat física i de l'esport, els àmbits professionals que se'n deriven i la promoció, en general, de la cultura esportiva.
Aquest número inclou, entre altres, articles sobre la flexibilitat en gimnàstica rítmica, l'anàlisi del volum d'entrenament pliomètric per a la millora del salt, o les subvencions de l'administració local en matèria d'esport a Catalunya.
Departament de Governació i Relacions Institucionals.
Aquest diccionari difon 1.604 denominacions catalanes corresponents a 1.427 conceptes diferents.
Cada terme s'assigna a una o més d'una de les tradicions religioses amb més presència a Catalunya (bahaisme, budisme, catolicisme, cristianisme ortodox, hinduisme, islam, jainisme, judaisme, protestantisme, sikhisme i zoroastrisme), a banda d'altres agrupacions que han semblat útils (esglésies lliures, noves religions, religions indígenes, religions de la Xina i el Japó).
174:: Cultura:: Justícia i dret:: Mobilitat i transport:: El blog de les publicacions de la Generalitat:: Llibreria en línia de la Generalitat:: Cercador de publicacions
"...el treball s'endinsa en el dret constitucional.
Abans, però, s'estudia la conformitat de les declaracions unilaterals d'independència amb el dret internacional i la rellevància de la dinàmica entre el principi d'efectivitat i el reconeixement internacional."
Extret del post de Joan Antoni Santana Garcia sobre Gestió i impuls de les infraestructures energètiques [ + ]
Catàleg de gegants centenaris de Catalunya
Catàleg de l'exposició organitzada pel Museu Nacional d'Art de Catalunya de l'11 de desembre de 2015 al 20 de març de 2016, que dóna a conèixer al gran públic la figura de Gosé, tot presentant-lo per primera vegada a Barcelona.
Un artista que malgrat la brevetat de la seva carrera fou un dibuixant i il·lustrador molt rellevant de la Barcelona modernista i del París del canvi de segle, tot publicant a les millors revistes del moment.
Prevenció de la contaminació lumínica a Catalunya (2a edició actualitzada)
Actualització de la normativa catalana en matèria d'enllumenats exteriors que conté la primera llei de prevenció de la contaminació lumínica aprovada l'any 2001, així com el Decret que la desplega, centrat en les característiques que han de complir les instal·lacions d'il·luminació exterior de nova implantació.
Anàlisi de les diverses opcions que té Escòcia, com a petita nació, en relació amb el model de societat i amb el model politicoinstitucional en un món globalitzat, a partir de l'experiència recent d'altres petites nacions.
El llibre analitza les opcions estratègiques que en les dues darreres dècades han seguit estats de petites dimensions per poder adaptar-se als canvis i saber gestionar i afrontar els reptes i les oportunitats derivats de la globalització i els seus efectes.
Restriccions de la circulació per a les carreteres de Catalunya 2016
Informa sobre la Resolució definitiva que fixa les mesures de regulació de la circulació i del transport de mercaderies per les carreteres de Catalunya per al 2016, i que deixa sense efectes la Resolució anterior de 2015.
Les mesures especials estableixen un seguit de restriccions temporals o permanents a la circulació de vehicles en determinats itineraris de vies interurbanes i, fins i tot, de vies urbanes o travesseres; tot plegat amb l'objectiu de garantir la seguretat viària i la fluïdesa del trànsit a les carreteres, en períodes vacacionals o d'altres circumstàncies que puguin alterar les condicions de circulació.
175:: Ciències socials:: Cultura:: Medi Ambient:: El blog de les publicacions de la Generalitat:: Llibreria en línia de la Generalitat:: Cercador de publicacions
"Un disseny o un ús inadequat de les instal·lacions d'enllumenat... pot afectar els ecosistemes i la biodiversitat...
Aquest nou marc normatiu ha de permetre a Catalunya afrontar un creixement sustentat en l'eficiència energètica, l'estalvi de recursos i el respecte al medi ambient."
Extret del post sobre Prevenció de la contaminació lumínica a Catalunya.
Quaderns de legislació, 53 [ + ]
Ramon Llull i els diàlegs mediterranis / Ramon Llull and the Mediterranean Dialogues
Recull dels treballs de prop d'una trentena d'estudiosos, historiadors medievalistes, historiadors de la ciència, antropòlegs, escriptors, islamòlegs i, alhora, coneixedors de l'obra lul·liana.
La publicació es divideix en quatre eixos: el personatge històric i el seu context; intuició i raó a debat; la ciència medieval i nosaltres; i les dificultats del diàleg.
Recopilació de les dotze obres seleccionades per a l'any 2015 en el marc de l'activitat mensual "Un mes, una obra", en què el Museu tria una obra i encarrega a un autor, especialista o investigador un text centrat en un aspecte determinat de l'objecte escollit, mitjançant la qual cosa s'amplia la documentació que el Museu té sobre les obres del seu fons
Catàleg de l'exposició organitzada pel Museu d'Art de Girona del 6 de febrer al 29 de maig de 2016, que fa un exercici de reflexió sobre els seus inicis, amb la voluntat d'explicar-los i donar-los a conèixer, d'ensenyar la seva essència.
D'aquesta manera aplega una important representació d'objectes de la col·lecció que mossèn Pere Valls va reunir al llarg de la seva vida i que constituiria l'origen del Museu Diocesà de Girona i que, en part, avui es mostra al Museu d'Art.
Homenatge Joana Raspall (1913-2013)
Esbós biogràfic de l'escriptora, poetessa i bibliotecària Joana Raspall, que el Departament de Cultura publica per recordar i donar a conèixer una figura cabdal de la poesia catalana, de la qual se'n va celebrar el centenari del naixement l'any 2013.
La publicació inclou fragments de la seva poesia, narrativa i la bibliografia de les seves obres.
Dades del medi ambient a Catalunya 2015
Ofereix dades estadístiques sobre medi ambient a Catalunya d'acord amb els següents conceptes: distribució de la població en el territori; dades d'interès ambiental; aigua; residus; biodiversitat; ambient atmosfèric, i sistemes voluntaris per a la protecció del medi ambient.
177:: Ciències socials:: Cultura:: Justícia i dret:: El blog de les publicacions de la Generalitat:: Llibreria en línia de la Generalitat:: Cercador de publicacions
"...centrats especialment en el diàleg... pretenen destacar-ne la recerca científica, la metàfora, la importància de les llengües i la comunicació [en Ramon Lull]"
Extret del post de Maria-Àngels Roque sobre Ramon Llull i els diàlegs mediterranis.
Comerç marítim i xarxes de redistribució en època tardorepublicana al Mediterrani centreoccidental
Col·lecció Monografies del CASC
Aquesta publicació és un estudi aprofundit del carregament que transportava el derelicte Illa Pedrosa en el moment del seu enfonsament a les aigües del Massís del Montgrí.
La descoberta feta pel submarinista del CRIS, Federico Foerster, l'any 1959 va provocar el començament d'un treball que es perllongà fins a l'any 1970 i que ha donat lloc a diferents publicacions i estudis.
Catàleg de l'exposició que acollí el Museu d'Art de Girona, en col·laboració amb el Museu Municipal Josep Aragay de Breda, del 31 de maig al 27 de setembre de 2015.
L'exposició, dedicada al ceramista, teòric de l'art i seguidor fidel del noucentisme Josep Aragay, donà a conèixer i reivindicar un dels artistes més oblidats del noucentisme català.
Catàleg de l'exposició que acull el Museu d'Art de Girona del 24 d'octubre de 2015 al 4 d'abril de 2016, que mostra la col·lecció de matrius xilogràfiques procedent del fons de l'antiga impremta Carreras (1860-1952), un dels fons d'aquestes característiques més important d'Europa que es conserva avui al museu.
En el marc del 125è aniversari del naixement del folklorista Joan Amades, l'autor del conegut llibre de bibliòfil Xilografies gironines, l'exposició permet veure en un mateix espai les matrius xilogràfiques originals al costat de les corresponents estampacions.
Col·lecció Antonio Gallardo Ballart
Catàleg de l'exposició que ofereix el MNAC amb motiu de la donació de 20 obres mestres de la col·lecció Gallardo Ballart, que van de la plenitud del romànic a l'època del Renaixement, i que suposen l'ingrés més rellevant dels últims anys a les col·leccions medievals del museu.
D'entre les obres destaquen la pintura mural romànica, concretament la pintura sobre taula del gòtic, amb obres d'artistes catalans i hispànics rellevants.
Col·lección Antonio Gallardo Ballart
Llei 10/2015, del 19 de juny, de formació i qualificació professionals
Text de la Llei que defineix un marc orientat a l'aplicació d'un model de formació professional al llarg de la vida, com a element estratègic per a la millora del nivell de qualificació professional de les persones, per incrementar-ne l'ocupabilitat i per impulsar la competitivitat de les empreses.
179:: Cultura:: Justícia i dret:: El blog de les publicacions de la Generalitat:: Llibreria en línia de la Generalitat:: Cercador de publicacions
"Un recorregut històric i temàtic que aborda els temes més destacats al voltant de la impremta i l'ús de les imatges tant en la fe, com en l'oci i la vida quotidiana a través d'una de les col·leccions de matrius xilogràfiques més importants d'Europa..."
Premi per al llibre "El Palau de la Generalitat de Catalunya: art i arquitectura"
El Ministeri d'Educació, Cultura i Esport va distingir, el passat 24 de maig, tretze obres com els llibres més ben editats durant l'any 2015 en les categories d'art, bibliofília, facsímils, infantils i juvenils i obres generals i de divulgació.
El llibre El Palau de la Generalitat de Catalunya: art i arquitectura, editat pel Departament de la Presidència amb producció editorial de l'Entitat Autònoma del Diari Oficial i de Publicacions, ha obtingut el tercer premi en la categoria de llibres d'art.
Es tracta d'una obra en dos volums, relligada en tapa dura i profusament il·lustrada amb fotografies i plànols fets expressament, amb disseny gràfic de l'estudi Saura–Torrente.
El veredicte en la categoria de llibres d'art ha estat el següent:
Tercer premi: El Palau de la Generalitat de Catalunya: art i arquitectura, de María Carbonell (dir), editat per Generalitat de Catalunya.
Una història de l'amor i el matrimoni
Catàleg de l'exposició que acull el Museu d'Història de Catalunya des del 16 de desembre de 2015 fins al 22 de maig de 2016.
Aborda el tema de l'evolució del sentiment amorós a l'Europa occidental des de l'antiguitat clàssica fins als nostres dies, tot fent un èmfasi especial en Catalunya.
La redistribució de les democràcies parlamentàries [ePub]
Anàlisi dels efectes redistributius de la dimensió territorial des de la perspectiva de l'economia política comparada.
Des d'un abordatge alhora teòric i empíric, la publicació guanyadora exaequo del V Premi Josep Maria Vilaseca i Marcet, intenta donar resposta a preguntes com: fins a quin punt una clivella identitària-territorial pot modificar i alterar la despesa redistributiva en les democràcies parlamentàries, o en quina mesura la rellevància de la dimensió territorial fa que les democràcies parlamentàries amb sistemes electorals proporcionals siguin més o menys redistributives.
180:: Cultura:: El blog de les publicacions de la Generalitat:: Llibreria en línia de la Generalitat:: Cercador de publicacions
"...fins a quin punt una clivella identitària territorial pot modificar i alterar la despesa redistributiva en les democràcies parlamentàries?"
Extret del post de l'Institut d'Estudis de l'Autogovern sobre La redistribució en les democràcies parlamentàries [ + ]
"La calma abans de la tempesta" són un conjunt d'unes cent fotografies preses per Baldomero Alejos (1902-1976) durant més de mig segle de treball a Ayacucho, ciutat de l'altiplà peruà en aquella època aïllada geogràficament de Lima, la capital del país.
Les imatges d'Alejos, un dels fotògrafs de províncies més rellevants del Perú, mostren una societat amb consciència de les seves moltes desigualtats però aliena a la violència que és a punt d'assolar-la amb l'esclat del conflicte armat intern peruà a partir del 1980.
Des que Fidel Castro va arribar al poder fa més de 57 anys, centenars de tanques i cartells han fet referència a l'enemic de la seva revolució: el govern nord-americà, amb el seu poder militar, i la CIA al seu servei.
"Mi tío no se llama Sam" reuneix per primer cop en una exposició una seixantena d'aquestes obres –peces icòniques malgrat el seu caràcter efímer– en un recorregut visual pel discurs gràfic que la propaganda cubana ha utilitzat per parlar dels diferents temes i episodis que des del 1959 han marcat la relació entre els Estats Units i Cuba.
Aquest llibre, que clou l'any en què Casa Amèrica ha complert un segle d'existència, és la rèplica impresa de l'apartat audiovisual de l'exposició que des del passat mes d'abril s'ha pogut admirar a la seu de la institució.
Recull, també, les reflexions més destacades que cent personalitats de la cultura iberoamericana han deixat com a testimoni del seu pas per Casa Amèrica Catalunya en els darrers anys.
Text en català, castellà i portuguès.
La mostra reflecteix el caràcter polièdric del personatge històric de Simón Bolívar, tradicionalment utilitzat per la dreta llatinoamericana i en els últims anys, símbol indiscutible dels nous moviments d'esquerra revolucionària que han sorgit al continent.
181:: Cultura:: Justícia i dret:: Territori i paisatge:: El blog de les publicacions de la Generalitat:: Llibreria en línia de la Generalitat:: Cercador de publicacions
"... planteja una reflexió sobre el paper del folklore i l'etnopoètica en la societat d'avui, una societat marcada per l'esclat de les noves tecnologies de la informació..."
Durant dos anys, el fotógraf Héctor Mediavilla ha retratat la mirada de la migració per a moltes dones mexicanes: la de l'eterna espera del marit que va marxar per progressar -gairebé sempre als Estats Units- i que mai va tornar.
El mite de Penélope s'encarna en aquestes dones que han de sortir-se'n amb la feina, la casa i l'esperança d'oferir un futur millor als seus fills.
L'exposició consta d'unes 40 imatges, 4 pantalles de vídeo amb els testimonis de les protagonistes de les exposicions i la instal·lació "Qui has deixat enrere?", on els visitants que un dia van arribar a Barcelona i Catalunya des de qualsevol racó del planeta podran deixar imatges dels éssers i indrets estimats dels quals es van haver de separar.
Terra Prometida" és una mostra de Casa Amèrica Catalunya comissariada pel fotògraf i agitador cultural Iatã Cannabrava.
Brasil ja és una de les primeres potències mundials.
Grans ciutats i infraestructures, recursos naturals i força laboral, són el punt de partida d'un grup d'artistes que ofereixen la seva visió del que ha fet de Brasil la terra promesa.
Revista catalana de dret públic, núm. 52
Revista semestral que ofereix un enfocament tèoric general del sistema juridicoadministratiu en totes les seves dimensions: l'autonòmica, l'estatal, l'europea i la internacional.
Aquest número conté articles, entre altres, sobre la reclamació davant del Consell de Transparència i Bon Govern, la difusió d'informació pública com a instrument per a la prevenció de la corrupció, o la responsabilitat civil subsidiària de l'Administració pels delictes comesos pels membres dels cossos i forces de seguretat.
Mapes en relleu i servei de cartografia
El cost d'entrega a la península és de 15€.